WORK ควักเงิน 40 ลบ. ซื้อหุ้น “โกลบอล ไพร์มฯ” 30% รุกธุรกิจรับชำระเงินอิเล็กทรอนิกส์
WORK ควักเงิน 40 ลบ. ซื้อหุ้น "โกลบอล ไพร์มฯ" 30% รุกธุรกิจรับชำระเงินอิเล็กทรอนิกส์
21 มิ.ย. 2562

บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัท ไทย บรอดคาสติ้ง จำกัด ซึ่งเป็นบริษัทย่อยที่บริษัทถือหุ้นอยู่ในอัตรา 100% ได้ลงทุนในหุ้นสามัญของบริษัท โกลบอล ไพร์ม คอร์ปอเรชั่น จำกัด (Global Prime) ซึ่งประกอบธุรกิจ Payment Gateway ธุรกิจรับชำระเงินในระบบอิเล็กทรอนิกส์
โดยมีทุนจดทะเบียน 500,000 หุ้น มูลค่าที่ตราไว้หุ้นละ 100 บาท เป็นเงิน 50 ล้านบาท ขณะที่มูลค่าเงินลงทุน 40 ล้านบาท ซึ่งบริษัท ไทย บรอดคาสติ้ง จำกัด ถือหุ้นในสัดส่วน 30%
ทั้งนี้ เพื่อสร้างโอกาสทางธุรกิจ และเพิ่มศักยภาพในการเติบโตของธุรกิจ